S-322/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 16. maí 2017, á hendur S-kk-þgf B-kk-þgf A-kk-þgf, kt. 000000-0000, Kleppsvegi 28, Reykjavík, fyrir umferðar-, fíkniefnalagabrot og fjársvik í Reykjavík á árinu 2016:

1. laugardaginn 16. apríl ekið bifreiðinni KH-870 án gildra ökuréttinda austur Hringbraut við Birkimel og í sama skipti haft í vörslum sínum 2 g af marijúana sem lögregla fann við leit í bifreiðinni.

Telst brot þetta varða við 1. mgr. 48. gr., sbr. 100. gr. umferðarlaga nr. 50/1987 og 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001

2. miðvikudaginn 20. júlí í félagi með F-kvk-þgf R-kvk-þgf, blekkt starfsfólk veitingastaðarins Hressingarskálans, Austurstræti 20, er þau pöntuðu og neyttu þar veitinga að andvirði kr. 6.210,- vitandi að þau gætu ekki greitt fyrir þær og í sama skipti haft í vörslum sínum hníf og 8,4 g af marijúana, 119,79 g af amfetamíni og 6,58 g af kókaíni.

Telst brot þetta varða við 248. gr. almennra hegningarlaga nr. 19/1940.

3. sunnudaginn 24. júlí í Kringlunni haft í vörslum sínum 10,22 g af kókaíni sem lögregla fann við leit á ákærða.

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001.

4. fimmtudaginn 17. mars ekið bifreiðinni KH-870 án gildra ökuréttinda undir áhrifum áfengis (vínandi í blóði mældist 1,51‰) og óhæfur um að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 7,3 ng/ml) frá Ægisgötu suður að Einarsnesi 42 þar sem lögregla hafði afskipti af ákærða.

Telst brot þetta varða við 1., sbr. 3. mgr. 45. gr., 1., sbr. 2. mgr. 45. gr. a og 1. mgr. 48. gr., sbr. 100. gr. umferðarlaga nr. 50/1987.

5. laugardaginn 3. október 2015 haft í vörslum sínum að heimili sínu að Kleppsvegi 28 16,84 g af amfetamíni sem fundust við leit lögreglu í íbúðinni og 4,65 g af kókaíni og 0,41 g af ecstasy sem lögreglan fann við leit á ákærða.

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001.

Þess er krafist að ákærði verði dæmdur til refsingar og til greiðslu alls sakarkostnaðar og til að sæta upptöku á 10,4 g af marijúana, 136,63 g af amfetamíni, 21,45 g af kókaíni og 0,41 g af ecstasy skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 og hnífi skv. 1. mgr. 37. gr. vopnalaga nr. 16/1998, sbr. ákærulið 2.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í maí 1993. Samkvæmt framlögðu sakavottorði, dagsettu 9. maí 2017, hefur hann einu sinni áður verið fundinn sekur um að aka óhæfur til að stjórna bifreið örugglega vegna áhrifa ávana- og fíkniefna. Með dómi Héraðsdóms Reykjaness, uppkveðnum 9. október 2014, var ákærði dæmdur í 45 daga fangelsi skilorðsbundið til tveggja ára fyrir brot gegn hegningar- og fíkniefnalögum. Með brotum þeim sem ákærði er nú sakfelldur fyrir rauf hann skilorð framangreinds dóms. Verður dómurinn því tekinn upp og ákærða gerð refsing í einu lagi, sbr. 60. og 77 gr. almennra hegningaralaga nr. 19/1940.

Með hliðsjón af framangreindu og sakarefni málsins þykir refsing ákærða hæfilega ákveðin fangelsi í þrjá mánuði og 15 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til 1. og 6. gr. 102. gr. umferðarlaga nr. 50/1987, verður ákærði jafnframt sviptur ökurétti í þrjú ár og sex mánuði frá birtingu dóms þessa að telja.

Með vísan til lagaákvæða í ákæru eru gerð upptæk til ríkissjóðs 10,4 g af marijúana, 136,63 g af amfetamíni, 21,45 g af kókaíni, 0,41 g af ecstasy og hnífur, sem lögregla lagði hald á við rannsókn málsins.

Ákærði greiði 117.426 krónur í sakarkostnað.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-kk-nf B-kk-nf A-kk-nf, sæti fangelsi í þrjá mánuði og 15 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti í þrjú ár og sex mánuði frá birtingu dóms þessa að telja.

Upptæk eru gerð til ríkissjóðs 10,4 g af marijúana, 136,63 g af amfetamíni, 21,45 g af kókaíni, 0,41 g af ecstasy og hnífur.

Ákærði greiði 117.426 krónur í sakarkostnað.

L-kvk-nf R-kvk-nf S-kvk-nf